ΓΡΑΠΤΗ ΕΡΩΤΗΣΗ E-1700/96 υποβολή: Amedeo Amadeo (NI) προς την Επιτροπή (24 Iουνίου 1996)

Θέμα: Μέγιστα επίπεδα καταλοίπων από αντιπαρασιτικά στα οπωροκηπευτικά - δημητριακά και τρόφιμα

Σε σχέση με την πρόταση οδηγίας του Συμβουλίου ((ΕΕ C 201 της 5.8.1995, σελ. 8. )) που τροποποιεί την οδηγία 76/895/ΕΟΚ ((ΕΕ L 340 της 9.12.1976, σελ. 26. )) της 23ης Νοεμβρίου 1976 η οποία καθορίζει τις μέγιστες ποσότητες καταλοίπων από αντιπαρασιτικά που επιτρέπονται στα οπωροκηπευτικά, την οδηγίας 86/362/ΕΟΚ ((ΕΕ L 221 της 7.8.1986, σελ. 37. )) του Συμβουλίου της 24ης Ιουνίου 1986 που καθορίζει τις μέγιστες ποσότητες καταλοίπων από αντιπαρασιτικά στα δημητριακά, την οδηγία 86/363/ΕΟΚ ((ΕΕ L 221 της 7.8.1986, σελ. 43. )) του Συμβουλίου της 24ης Ιουλίου 1986 που καθορίζει τις μέγιστες ποσότητες καταλοίπων στα τρόφιμα ζωικής προέλευσης, την οδηγία 90/642/ΕΟΚ ((ΕΕ L 350 της 1.12.1990, σελ. 71. )) του Συμβουλίου της 27ης Νοεμβρίου 1990 που καθορίζει τα μέγιστα επίπεδα καταλοίπων σε ορισμένα προϊόντα φυτικής προέλευσης περιλαμβανομένων των οπωροκηπευτικών δεν θεωρεί η Επιτροπή ότι με τον τρόπο αυτό παρεμποδίζει τη διαφοροποίηση των καλλιεργειών;

Στην περίπτωση σημαντικών ή πολύ εκτεταμένων σε επίπεδο Ευρωπαϊκής Ένωσης καλλιεργειών υφίστανται μέγιστα επίπεδα καταλοίπων, ουσιαστικά για όλα τα παρασιτοκτόνα ενώ οι μικρότερες καλλιέργειες που στο μέλλον θα μπορούσαν να αποτελέσουν τη λύση για τη γεωργία σε μικρούς χώρους προβλέπεται να παραμείνουν χωρίς μέσα προστασίας κατά των παρασίτων δεδομένου ότι δεν υφίστανται ιδιωτικές έρευνες σχετικά με τα χρησιμοποιούμενα φυτοφάρμακα.

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-1700/96, E-1701/96 και E-1702/96 (5 Σεπτεμβρίου 1996)

Η Επιτροπή γνωρίζει ότι υπάρχει ανάγκη για την ύπαρξη επαρκούς προστασίας των φυτών για τις μικρότερες καλλιέργειες και έχει ήδη λάβει ορισμένες πρωτοβουλίες για την επίτευξη του στόχου αυτού κατά τον καθορισμό των μέγιστων επιπέδων καταλοίπων παρασιτοκτόνων. Τα μέτρα αυτά, ενώ διατηρούν ένα υψηλό επίπεδο προστασίας του καταναλωτή, επιτρέπουν μειωμένα κατάλοιπα για ορισμένες μικρές καλλιέργειες με χαμηλή διαιτητική πρόσληψη και, όπου είναι δυνατόν, την παρέκταση των στοιχείων μεταξύ των καλλιεργειών.

Η Επιτροπή μπορεί πλήρως να συμφωνήσει για την ανάγκη έρευνας και ανάπτυξης στον τομέα της προστασίας των φυτών. Σημαντικές επενδύσεις στον τομέα της έρευνας έχουν αναληφθεί από εμπορικές επιχειρήσεις που ασχολούνται με την προστασία των φυτών. Από την πλευρά της, η Κοινότητα χρησιμοποιεί σημαντικούς πόρους για το ερευνητικό και τεχνολογικό πρόγραμμα της «Fair». Το πρόγραμμα αυτό ασχολείται σήμερα, μεταξύ άλλων με τα εξής θέματα:

- ανάπτυξη μη χημικών μεθόδων ή μεθόδων με μικρή χρήση χημικών (π.χ. ολοκληρωμένη διαχείριση καλλιεργειών), μηχανικού εξοπλισμού και τεχνικών που προωθούν πρακτικές που είναι φιλικότερες προς το περιβάλλον και παρέχουν μεγαλύτερη προστασία στο περιβάλλον (νερό, έδαφος, υπαίθριος χώρος, κτλ.), και αύξηση της απόδοσης της παραγωγής (συμπεριλαμβανομένων των βιολογικών μέσων ελέγχου των παρασίτων και της βιοτεχνολογίας) 7

- βελτίωση των μη χημικών μεθόδων (μηχανικές τεχνικές, διαχείριση συγκομιδής, γενετική αντίσταση) και μεθόδων με μικρή χρήση χημικών καθώς και βιολογικών μεθόδων προστασίας της συγκομιδής (μεγάλες και μικρές καλλιέργειες) και χρήση παρασιτοκτόνων μετά τη συγκομιδή, ιδίως για τους επιβλαβέστερους οργανισμούς 7

- πρόβλεψη της περιβαλλοντικής τύχης των γεωργικών χημικών ουσιών και επίδραση στο περιβάλλον και στην ανθρώπινη υγεία.

Τέλος, στο πλαίσιο του πέμπτου προγράμματος ενεργειών για το περιβάλλον ((COM(94) 453 τελικό. )), η Επιτροπή επιχορηγεί επίσης ένα σχέδιο για τη βιώσιμη χρήση των προϊόντων φυτοπροστασίας προκειμένου να εξεύρβει τα κατάλληλα μέσα με τα οποία μπορεί να επιτευχθεί μειωμένη χρήση και μειωμένες επιπτώσεις των προϊόντων φυτοπροστασίας στο περιβάλλον.